Nuwe baas by staat se kernfirma aangestel | Netwerk24
Federer se vrou laat harte warm klop
Roger Federer het in sy beroepsloopbaan meer as 1 200 tenniswedstryde gewen, wat meer as 350 seges net in kragmetings in Grand Slam-toernooie insluit.
Savea se bril nou hier om te bly
Ardie Savea gaan vanjaar weer sy spesiale rugbybril afstof waarmee hy verlede jaar vlugtig in die Wêreldbeker-toernooi gespeel het.
Eskom wil lening van R15 mjd. verleng
Eskom en die nasionale tesourie onderhandel met banke om ’n lening van R15 miljard wat in Februarie 2019 aangekondig is, te verleng.
Motsepe-groep belê R1 mjd. in Alexander Forbes
African Rainbow Capital gaan die grootste aandeelhouer in Alexander Forbes word as aandeelhouers dié plan goedkeur.
Ayo Technology Solutions het bevestig dat dit wel Sasol is wat sy kontrak met hom wil kanselleer.
RESENSIE: ‘Bombshell’ laat nie werklik bom bars
Dit is vandeesweek moeilik om ’n objektiewe mening oor die rolprent Bombshell saam te vat.
LUISTERBOEKE: 2 liefdesverhale in Februarie op NW24
Intekenare kan tot 29 Februarie na Ena Murray se Plekkie in die son en Helena Hugo se ’n Tuin vir Tessa net op Netwerk24 luister.
Deur Francois Williams 18 Julie 2019 10:45
Ayanda Myoli is as waarnemende uitvoerende hoof van die Kernenergiekorporasie van Suid-Afrika (Necsa) aangestel, het Engineering News berig.
Hy kom in die plek van Don Robertson, wat teen einde Junie weg is by Necsa.
Ayanda Myoli, nuwe waarnemende hoof van die Kernenergiekorporasie van Suid-Afrika.
Robertson is weg teen dieselfde tyd as wat dr. Rob Adam, voorsitter van Necsa, bedank het. Adam is weg ná net sewe maande by Necsa. Hy het in Maart in die parlement gesê Necsa is in ’n krisis, is nie volhoubaar nie en het ’n nuwe sakemodel nodig.
Robertson was tydelik aangestel nadat die vorige permanente uitvoerende hoof, Phumzile Tshelane, deur Jeff Radebe, vorige minister van energie, afgedank is.
Robertson was eintlik reeds afgetree ná ’n loopbaan van 35 jaar by Necsa toe hy ingeroep is om te help ná Tshelane se aanvanklike skorsing in Desember verlede jaar.
Necsa was in ’n stadium winsgewend danksy sy filiaal NTP Isotopes wat ’n wêreldleier was op die gebied van mediese isotope wat vir bestraling en kankerbehandeling gebruik word. Sy isotope word wêreldwyd uitgevoer vir mediese gebruik. Maar in 2017 was daar ’n veiligheidsbreuk by sy produksie-aanleg en moes dit vir maande gesluit word voordat produksie hervat kon word. Dit het veroorsaak dat Necsa markaandeel verloor het, want kopers van die isotope het intussen ander verskaffers gevind.
Gwede Mantashe, minister van minerale bronne en energie onder wie se toesig Necsa nou val, het verlede week in sy begrotingsrede gewaarsku Necsa sal moeite moet doen om sy markaandeel terug te wen.
Adam het in Maart gewaarsku Necsa is wel nog ’n lopende saak, maar as sake soos tans voortgaan sal dit nie een bly nie.
Volgens Myoli se LinkedIn-profiel was hy tot onlangs die inligtingshoof van Necsa sedert 2014. Hy was van Junie 2013 tot Maart 2014 die waarnemende bedryfshoof van Necsa, en het van 2010 tot 2013 as uitvoerende hoof van die Kernbedryfvereniging van Suid-Afrika gedien.
Hy het ook van 2003 tot 2007 by Necsa gewerk as hoofbestuurder vir korporatiewe veiligheid, gesondheid, die omgewing en gehalte.
Hy het by die Universiteit van Kaapstad as meganiese ingenieur gegradueer. Hy het ook ’n senior bestuursprogram by die Universiteit Stellenbosch gevolg en ’n meestersgraad in sakeleierskap deur Unisa behaal, benewens ’n diploma in verpakkingstegnologie by die Durbanse Instituut van Tegnologie.
Meer oor: Necsa | Kernkrag | Staatsondernemings
Gwede het g'n benul van klimaatkrisis, kla groenes
Kernkrag-baas bedank ná net 7 maande
Russe kry kernkrag-ysbrekers vir Arktiese roete
Snel sluiting van kernaanlegte rede tot kommer
SA lok net $5 mjd. van buiteland in 2019
WGO sê vandag oor koronavirus ná 17 sterf